CELEX: 62010CN0134
Language: et
Date: 2010-03-15 00:00:00
Title: Kohtuasi C-134/10: 15. märtsil 2010 esitatud hagi — Euroopa Komisjon versus Belgia Kuningriik

19.6.2010   
            
            
               ET
            
            
               Euroopa Liidu Teataja
            
            
               C 161/18
            
         
      15. märtsil 2010 esitatud hagi — Euroopa Komisjon versus Belgia Kuningriik
      (Kohtuasi C-134/10)
      (2010/C 161/25)
      Kohtumenetluse keel: prantsuse
      
         Pooled
      
      
         Hageja: Euroopa Komisjon (esindajad: A. Nijenhuis ja C. Vrignon)
      
         Kostja: Belgia Kuningriik
      
         Hageja nõuded
      
      
                  —
               
               
                  tuvastada, et kuna Belgia Kuningriik ei ole õigesti üle võtnud Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (1) artiklit 31, siis on Belgia Kuningriik rikkunud selle direktiivi sätetest ja Euroopa Liidu toimimise lepingu artiklist 56 tulenevaid kohustusi;
               
            
                  —
               
               
                  mõista kohtukulud välja Belgia Kuningriigilt.
               
            
         Väited ja peamised argumendid
      
      Euroopa Komisjon esitab kolm etteheidet toetamaks oma hagi, milles ta väidab, et vaidlusalused siseriiklikud õigusnormid rikuvad proportsionaalsuse põhimõtet, eelkõige osas, mis puudutab menetlust ja kriteeriumeid, mille alusel määratakse raadio- ja telekanalitele must-carry staatus.
      Esiteks väidab komisjon, et kostja ei ole selgelt ja ettenähtavalt kehtestanud üldise huvi eesmärke, mis võimaldavad sellist staatust omistada. Seega ei ole ringhäälinguorganisatsioonid suutelised eelnevalt teadma täitmisele kuuluvate tingimuste laadi ja ulatust ning avaliku teenuse kohustusi, mida tuleb järgida.
      Teiseks väidab komisjon, et loaandmismenetlus ei ole läbipaistev, et ametivõimudel on suurendatud diskretsiooniõigus selles osas, et siseriiklikud õigusnormid justkui kohustavad asjaomaseid organisatsioone edastama kõiki nende poolt edastatavaid kanaleid, mitte üksnes neid kanaleid, millel on üldise huvi eesmärk, ning samuti, et nõue, mis puudutab nende organisatsioonide asumist siseriiklikul territooriumil, on diskrimineeriv.
      Kolmandaks leiab hageja, et universaalteenuse direktiivi artikli 31 kohaldamisala ei ole järgitud osas, mis puudutab edastamisõiguse sidumist sidevõrgu lõppkasutajate märkimisväärse hulgaga.
      
         (1)  EÜT L 108, lk 51; ELT eriväljaanne 13/29, lk 367.